Kigeli V Ndahindurwa vuonna 2016.
**Kigeli V Ndahindurwa**  (29. kesäkuuta 1936 Kamembe, Ruanda-Urundi – 16. lokakuuta 2016 Washington D.C. Yhdysvallat) oli Ruandan viimeinen kuningas vuosina 1959–1961. Alkuperäiseltä nimeltään kuningas oli **Jean-Baptiste**. Hän kävi koulunsa Ruandassa ja Kongon demokraattisessa tasavallassa.

Kun kuningas Mutara Rudahigwasta tuli Ruandan kuningas vuonna 1931, hän aloitti maareformin tutsien ja hutujen välillä. Kuningas kuoli salaperäisesti Bujumburassa Burundissa vuonna 1959. Hänen veljestään Jean-Baptiste Ndahindurwasta tuli uusi kuningas. Hutut aloittivat helmikuussa 1959 kapinan, jota todellisuudessa rahoitti ja tuki Belgian armeija. Vuonna 1961 Kigeli V oli Kinshasassa, missä hän tapasi YK:n pääsihteerin Dag Hammarskjöldin. Samaan aikaan Belgian hallitus pakotti Kigelin maanpakoon. Kigeli asui maanpaossa Dar-es-Salaamissa Tansaniassa 1961–1962, mutta muutti Nairobiin Keniaan, missä hän asui 1963–1971. Vuonna 1972 hän muutti Kampalaan Ugandaan ja asui siellä vuoteen 1978 asti. Hän muutti takaisin Nairobiin, missä hän asui 1979–1992. Washingtoniin Yhdysvaltoihin hän muutti vuonna 1992. Kigeli asui myös Oaktonissa, Virginiassa.

Maanpaossa Kigeli puhui ja kirjoitti aktiivisesti Ruandan demokraattisesta tilanteesta. Ruandan kansanmurhan uhreja hän muisti pystyttämällä muistomerkkejä. Hän luennoi Ruandan kulttuurista ja poliittisesta tilanteesta yliopistoissa ympäri maailmaa. Etelä-Afrikan entinen presidentti Nelson Mandela kuului kuninkaan ystäviin.

Vuonna 2007 kuningas ilmoitti, että hän voisi palata Ruandaan, mutta vain jos saa asemansa takaisin.

Kigeli kuoli sydän- ja verisuonitautiin aamulla sairaalassa Washington, D.C.:ssä 16. lokakuuta 2016. Kigeli ei koskaan avioitunut, joka kuuluu ehtona siihen että hän ei saisi oikeutta hallita kuninkaana silloin kun on ollut avioliitossa ulkomailla.

Vaikka Kigeli ei koskaan avioitunut. 9. tammikuuta 2017 kuninkaallinen hovi kuitenkin ilmoitti, että hänen veljenpoikansa, prinssi Emmanuel Bushayija (hallitsija nimellä **Juhi VI**) seuraa häntä kuninkaana Ruandan valtaistuimelle. Emmanuel Bushayija on Kigelin velipuolen prinssi William Bushayijan poika. Emmanuel on Britannian kansalainen ja asuu nykyään Suur-Manchesterin alueella, Britanniassa ja on aiemmin työskennellyt PepsiColle Ugandassa.

Kigelin kuoleman jälkeen paljastui, että hänellä oli ainakin yksi tytär, Jacqueline Rwivanga, joka oli avioliitossa Andrew Rugasin kanssa vuosina 1998–2015 ja on viiden lapsen äiti.

Lähteet
-------

1. ↑  Rwanda’s last king, Kigeli V, dies in the US at age 80 *Daily Nation*.  17.10.2016. Viitattu 17.10.2016. (englanniksi)
2. ↑  "A King with No Country," *Washingtonian Magazine*, April 2013
3. ↑  Rwanda's former king eyes return BBC News 2007
4. ↑   "Kigeli V Ndahindurwa, Rwandan king without a crown, dies at 80"  (18. lokakuuta 2016). *The Washington Post*.
5. 1 2  Emily Langer: Kigeli V Ndahindurwa, Rwandan king without a crown, dies at 80  18. lokakuuta 2016. Washington Post. Viitattu 28. lokakuuta 2016.
6. ↑  "Africa highlights: Tuesday 10 January 2017 as it happened", BBC News, 10. tammikuuta 2017.
7. ↑  Frances Perraudin. "Rwanda's new king named – a father of two living on an estate near Manchester", *The Guardian*, 12. tammikuuta 2017. Luettu 6. maaliskuuta 2017.
8. ↑  Heir to Late King of Rwanda Revealed, Holds Ring From Father. Retrieved 25 January 2017.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Yhdysvallat

 |

 |